הוועדה המיוחדת לפניות הציבור, כנסת 20, פרוטוקול מספר 118, 2017-11-14 14:00

ישראל אייכלר: צהריים טובים.

ישראל אייכלר: אנחנו פותחים את הוועדה לפניות הציבור בנושא מדיניות עיקולי חשבונות בנק של חייבים על ידי סיטיפס.

ישראל אייכלר: אנחנו מתכנסים בעקבות פניות רבות שהגיעו וממשיכות להגיע לוועדה בנושא הקנסות שמטילה חבר סיטיפס על נוסעיה, שלכאורה אין להם כרטיס בתוקף לנסיעה ברכבת הקלה.

ישראל אייכלר: חשבונם בבנק של נוסעים עוקל בגלל חוב לסיטיפס.

ישראל אייכלר: מדובר בחוב של 360 שקלים.

ישראל אייכלר: אגב, השאלה שאני מציג פה, האם יש עוד גוף במדינה שבשביל 360 שקלים שם עיקול על חשבון הבנק.

<שלומית אבינח: כ-360.

ישראל אייכלר: כ-360.

ישראל אייכלר: הרכבת הקלה בירושלים החלה לפעול כבר בשנת 2011.

ישראל אייכלר: בגלל בעיות הבטיחות והתדירות, הייתה תקופה שהרכבת הנהיגה נסיעה ללא תשלום עד לסוף נובמבר 2011.

ישראל אייכלר: מאז שהחלה הרכבת הקלה לפעול בתשלום, התחילו להגיע תלונות גם על אי עמידה בלוחות זמנים ואיחורים, הפסקת פעילות בגלל בעיות תפעול, כל מיני דברים שהיו באותה תקופה, אבל היו משהו שהתחיל מאז ועד היום.

ישראל אייכלר: יש תלונות רבות על יחס עוין מצד פקחי הרכבת כלפי הנוסעים.

ישראל אייכלר: מתן קנסות ללא הפעלת שיקול דעת לגבי אנשים שפונים לבירור לעזרה לגבי תיקוף הכרטיס.

ישראל אייכלר: במקום לעזור להם לתקף, הם מקבלים דו"ח מיד במקום סיוע מצד הפקחים.

ישראל אייכלר: כמו כן היו תלונות בעבר על פקחים שעבדו ללא תגי זיהוי, דבר שמנע להגיע תלונה נגדם.

ישראל אייכלר: במהלך כל שנות פעילות הוועדה והתנהלותה מול הרכבת הקלה, לא ידוע לנו, לא קיבלנו שום ידיעה על-.

ישראל אייכלר: שלומית, מה זאת אומרת לא קיבלנו?

<שלומית אבינח: לא קיבלנו מידע שבוטל דו"ח.

ישראל אייכלר: לא ביטלו דו"ח אחד?

ישראל אייכלר: הוועדה לא קיבלה.

<שלומית אבינח: כתבתי, הוועדה.

ישראל אייכלר: הוועדה לא קיבלה שום הודעה על דו"ח שגוי שהחברה התנצלה על עצם מתן הדו"ח, שלא לדבר על פיצוי על עוגמת נפש שנגרמה לנוסע.

ישראל אייכלר: תמיד התשובות הן שהחברה צודקת והתלונה לא צודקת.

ישראל אייכלר: הטענה בתלונות היא שחברת סיטיפס מתייחסת לנוסעים כנגבים, שקרנים ורמאים שרוצים לנסוע בחינם ולא לשלם.

ישראל אייכלר: יש גם נוסעים שבאמת לא מעוניינים לשלם ובמודע מתחמקים מתשלום עבור הנסיעה, אבל אלה הם מיעוט שבמיעוט ואנחנו בכלל לא מנסים להגן עליהם.

ישראל אייכלר: אדם שלא משלם צריך לשלם קנס.

ישראל אייכלר: אין שום שאלה בעניין ועליהם אנחנו לא מדברים.

ישראל אייכלר: אנחנו מדברים על שני סוגים של אנשים.

ישראל אייכלר: קודם כל על אנשים שטוענים שהם כן תקפו והם כן שילמו ויש להם ויכוח על עצם העניין; ודבר שני שעולה מתוך התלונות והבירורים שעשינו, שיש מצב משפטי בלתי אפשרי, לידיעת היועצת המשפטית שלנו.

ישראל אייכלר: הכלל במשפט אומר שכשמישהו רוצה להאשים מישהו, הוא צריך להוכיח שהוא אשם.

ישראל אייכלר: האיש לא צריך להוכיח שהוא זכאי, נכון?

ישראל אייכלר: מעבר לספק סביר צריך השופט לקבוע שהוא אשם.

ישראל אייכלר: אבל אדם שבא, שילם כרטיס חופשי חודשי, כרטיס אשראי, הוא שילם, אבל המדינה אומרת לו בחוק אתה צריך לגשת ולתקף.

ישראל אייכלר: 99.95% מהנוסעים עושים את זה.

ישראל אייכלר: ניגשים ומתקפים.

ישראל אייכלר: קורה שבן אדם שניגש וזה לא, או שהוא לא ניגש או שהוא ניגש וזה לא הצליח לו.

ישראל אייכלר: מה אני מצפה מפקח שיעשה?

ישראל אייכלר: שיבדוק באמת האם האיש הזה בכרטיס שלו, במכונה, האם הוא שילם, האם יש לו זכאות ואז אני, אם הייתי בעל החברה, הייתי אומר לפקח תיגש איתו ותתקף אותו.

ישראל אייכלר: אם זה מישהו שכבר פעם שנייה, אז כבר צריך להתחיל לחשוב שהוא לא מתקף.

ישראל אייכלר: אבל סתם ככה, הוא לא גנב מזה שהוא לא תיקף, עובדה שהוא שילם.

ישראל אייכלר: מי שלא שילם ועלה, זה האיש שאני רוצה לתת לו קנס של 180 שקלים, כי הוא לא שילם.

ישראל אייכלר: יש פה מלכוד שיוצר ממש אלימות ואווירה רווית מתח ברכבת ובין האנשים, שהאזרח חייב, מלבד זה שהוא שילם, הוא חייב גם לתקף.

<ורד קירו-זילברמן: אבל זה החוק.

ישראל אייכלר: זה החוק ואת זה חייבים לשנות כבר עכשיו.

ישראל אייכלר: זאת אומרת ככה, אפשר לעשות נורמה שמתקפים, כי צריך הרי להוכיח שהוא שילם, אבל אם קרה שאדם לא שילם והפקח רואה במכונה שלו שהאיש הזה יש לו כרטיס משולם, אם זה חופשי חודשי, אם זה רב קו, אז שהוא יואיל בטובו לגשת איתו ולתקף את זה.

ישראל אייכלר: הרי מה הבעיה פה בתיקוף?

ישראל אייכלר: זה בעיה בין חברת סיטיפס לבין מדינת ישראל, לעשות את התחשיב, לקבל את הכסף, את ההחזר שחברת סיטיפס מקבלת ממשרד התחבורה.

ישראל אייכלר: אני שילמתי למשרד התחבורה.

ישראל אייכלר: אני אומר לך את זה, כנציגת משרד התחבורה, הממונה על הרכבות.

ישראל אייכלר: אני שילמתי לך, למשרד התחבורה כסף ואת אומרת לי – בגלל שאני צריכה לדעת אם נסעת באוטובוס או ברכבת א' וברכבת קלה, תואיל בטובך לתקף כדי שאני אדע איך לחלק את הכסף שלך לחברות שנסעת איתן.

ישראל אייכלר: אני אומר כל הכבוד, אבל קרה לי שטעיתי.

ישראל אייכלר: מגיע לי קנס 180 שקלים?

ישראל אייכלר: הרי בן זה לבן גנב שלא רוצה לשלם זה שמיים וארץ.

ישראל אייכלר: אולי אפשר לעשות שתי דרגות של קנסות?

<קריאה: זה לא רק קנס, אתה גם מוסיף את ה-5.90 שקלים.

ישראל אייכלר: מה?

<קריאה: חוץ מהקנס אתה משלם גם את - - -

ישראל אייכלר: בסדר, את ה-5.9 שקלים אני מוכן לשלם פעמיים.

ישראל אייכלר: זה לא בעיה, שישלם פעמיים 5.90 שקלים.

ישראל אייכלר: מי שלא תיקף, שישלם פעמיים 5.90 שקלים, אבל לא 180 שקלים.

ישראל אייכלר: אולי באמת וזה עדיין בפתיח, אבל אני רוצה לשמוע התייחסות שלך לעניין.

<נועה צור: קודם כל באמת סעיפי פקודת מסילות הברזל קובעות שהנוסע צריך לקנות את הכרטיס והוא גם צריך לתקף.

<נועה צור: הרעיון שעומד בבסיס התיקוף הוא שתי סיבות.

<נועה צור: סיבה אחת באמת שאם הוא לא מתקף, אז אין שום הוכחה לדעת שהנוסע שילם.

<נועה צור: ההתחשבנות בין המפעילים, אנחנו נמצאים בעולם שיש בו הרבה מפעילים.

<נועה צור: הרעיון הוא באמת שיש רב קו, אז נוסע - - - את הרב קו, או שהוא משלם ערך צבור או שהוא עם פרופיל, או כל מיני פרופילים על גבי הרב קו.

<נועה צור: עצם ביצוע התיקוף הוא זה שמתנה למפעיל את הכסף.

<נועה צור: המדינה יודעת להתחשבן על בסיס התיקוף הזה.

<נועה צור: זה דבר אחד.

<נועה צור: דבר שני, יש פה איזה שהוא עניין של ללמד את הנוסע איך להתנהל.

<נועה צור: אנחנו נמצאים בעולם שבו לא מספיק שאתה רוכש את הכרטיס, צריך לתקף.

<נועה צור: היום אתה עולה בדלת האחורית, אתה מתקף.

<נועה צור: אתה עולה ברכבת, אתה מתקף.

<נועה צור: זאת דרך התשלום על הנסיעה.

<נועה צור: לא מספיק שאתה קונה את הרב קו, אתה צריך גם לתקף.

<נועה צור: אני עובדת מדינה לצורך העניין, אני הגעתי למשרד.

<נועה צור: הגעתי למשרד, ראו אותי שאני הייתי במשרד.

<נועה צור: לא העברתי כרטיס, זה לא נחשב.

<נועה צור: אני צריכה להעביר כרטיס פיזית.

ישראל אייכלר: אבל לא גובים לך קנס של 180 שקלים.

ישראל אייכלר: מורידים לך את השכר של אותו יום.

<שלומית אבינח: סליחה זה לא דוגמא טובה.

ישראל אייכלר: זה לא דוגמא טובה, כי לא קונסים אותך ב-180 שקלים על זה שלא באת לעבודה.

<נועה צור: אז קודם כל בנושא הזה אני גם אגיד שהיה דיון בבית המשפט.

<נועה צור: הנושא הזה עלה לדיון בוועדת הערר.

<נועה צור: ועדת הערר של הרכבת הקלה היה לה פסק דין בנושא הזה.

<נועה צור: סיטיפס ערערה על פסק הדין והוא נידון בבית המשפט ובית המשפט הכריע שבעניין הזה הנוסע חייב לתקף.

<נועה צור: והיה והוא לא ייתקף, הוא כן ייקנס.

<שלומית אבינח: איך משרד התחבורה בודק כרגולטור, שמכונת התיקוף עבדה.

<נועה צור: אז מכונת התיקוף נבדקת באופן יום יומי.

<נועה צור: יש לנו פקחים שבודקים ועושים בקרה על מכונת התיקוף באופן שוטף ויומיומי.

<שלומית אבינח: את כל מכונות התיקוף?

<נועה צור: באופן סטטיסטי, את יודעת.

<נועה צור: את לא עושה את כל מכונות התיקוף כל יום, אבל רוב התקלות מדווחות באופן יום יומי.

<נועה צור: אם יש תקלה זה עולה במערכת של סיטיפס וסיטיפס מעבירה את הדיווחים אלינו.

<נועה צור: זאת אומרת אין מצב ש - - -

<שלומית אבינח: והדו"חות שניתנו ביום זה, מה קורה איתם?

<נועה צור: אם יש תקלה, הדו"חות מבוטלים.

<נועה צור: אין דבר כזה שהדו"חות - - -.

<נועה צור: אני רק אגיד שהעררים על תיקופים הם רק - - -

<שלומית אבינח: יש הרבה מקרים כאלה?

<קריאה: לא.

<קריאה: המכונות יחסית אמינות.

<נועה צור: 40% מהעררים הם על בעיית התיקוף.

<נועה צור: זו הטענה של העורר, אבל רוב מערכות הכירטוס עובדות.

ישראל אייכלר: 40% מהמערערים טוענים שהמכונה לא עבדה?

<נועה צור: המערערים בוועדת הערר של משרד התחבורה.

ישראל אייכלר: ואתם מקבלים את הערעורים האלה?

<נועה צור: הערעורים האלה?

<נועה צור: או שהתקבלו חלקית או שלא מתקבלים.

<שלומית אבינח: למי יש את הנתונים על ועדת הערר?

<שלומית אבינח: כי אנחנו לא הצלחנו לקבל אותם וביקשנו אותם לפני הדיון.

<שלומית אבינח: ביקשנו את זה.

ישראל אייכלר: אנחנו רוצים לקבל את זה.

ישראל אייכלר: אנחנו מבקשים לראות כמה ערעורים התקבלו.

<נועה צור: כמה ערעורים התקבלו ממתי?

<שלומית אבינח: כמה ערערים הוגשו וכמה התקבלו.

<נועה צור: כמה התקבלו?

<נועה צור: התקבלו 37 ערערים.

<נועה צור: התקבלו חלקית 61 עררים.

<שלומית אבינח: מתי, בשנת 2017 את מדברת?

<נועה צור: עד שנת 2017.

<נועה צור: משנת 2014 עד שנת 2017.

ישראל אייכלר: אז כמה התקבלו את אומרת?

ישראל אייכלר: 300?

<נועה צור: התקבלו 137 עררים.

ישראל אייכלר: מה זאת אומרת התקבלו?

ישראל אייכלר: שקיבלתם את זה?

ישראל אייכלר: שביטלתם?

<שלומית אבינח: לא, שוועדת ה - - -

<נועה צור: הוגשו 2,871 עררים.

<שלומית אבינח: אבל זה של משרד התחבורה.

ישראל אייכלר: כן, כן, זה מה שחשוב לי.

<נועה צור: אבל אני רוצה שתבינו שיש כמה ערכאות.

ישראל אייכלר: אנחנו יודעים את זה, שיש קודם את ועדת ההשגות של החברה ואחרי זה עוד ועדת ערר שלכם.

ישראל אייכלר: לוועדת הערר שלכם הוגשו 2871 עררים, כמעט 3,000, וכמה קיבלתם?

<נועה צור: התקבלו 137 עררים.

<נועה צור: זה ועדה, אני לא יושבת בוועדה.

<שלומית אבינח: 5%.

ישראל אייכלר: זאת אומרת ש-95% נדחו.

<נועה צור: התקבלו חלקית 61 עררים.

<נועה צור: יש 413 עררים שהגיעו להסכמות בין הצדדים, בין סיטיפס לבין העורר מבלי שהוועדה התערבה.

<שלומית אבינח: לפני שזה הגיע אליכם?

<נועה צור: זה הגיע לוועדת הערר ולפני שהגיע לדיון, אז הגיעו להסכמה.

ישראל אייכלר: כמה כאלה הגיעו להסדר?

<נועה צור: 413.

ישראל אייכלר: יש לי שאלה ליועצת המשפטית.

ישראל אייכלר: מה אני צריך לעשות, זה תקנה או חוק כדי לקבוע שיש שתי דרגות של אנשים.

ישראל אייכלר: יש מי שלא שילם ואפשר לבדוק את זה במכונה, אמרת שהפקח לא יכול לדעת את זה.

ישראל אייכלר: אני הבנתי שהפקח כן רואה במכונה האם יש בכרטיס הרב קו - - -

<נועה צור: הוא רואה, בטח.

<נועה צור: בקו של הרכבת הקלה, בוודאי שהוא רואה.

ישראל אייכלר: הוא רואה, אז הוא יכול להואיל בטובו ולגשת ולתקף את זה עם האזרח ולהגיד לו בפעם הבאה אתה תקבל קנס של - - -

<נועה צור: זה מה שנעשה בהתחלה.

<נועה צור: אתם רוצים שאני אספר על התהליך?

<ירון רביד: כן, אני תיכף אתייחס.

ישראל אייכלר: לא, לא, אני עוד רוצה לשאול.

ישראל אייכלר: אני צריך לעשות חוק - - -

<ורד קירו-זילברמן: חוק, חוק.

ישראל אייכלר: שמי שהיה לו רב קו והוא לא תיקף אז הוא יקבל נניח רק שישה שקלים נוספים.

ישראל אייכלר: במקום שישה שקלים הוא ישלם 12 שקלים.

<ורד קירו-זילברמן: הכל כתוב בפקודת - - -

<ירון רביד: הרב, ואם הוא עשה את זה פעמיים?

ישראל אייכלר: אז הוא ישלם גם פעמיים.

ישראל אייכלר: מה פתאום אדם רוצה לשלם 12 שקלים?

ישראל אייכלר: אני עוד יוצא מתוך הנחה - --

<קריאה: לא, אם זו עבירה שהיא חוזרת, או נמשכת.

ישראל אייכלר: לא, אני מדר על אדם ששילם אבל הוא לא טרח לתקף.

<ירון רביד: אני שואל, אם זה קרה שוב?

ישראל אייכלר: אז תרוויח פעמיים, תקבל שני כרטיסים.

<ירון רביד: ובפעם השנייה שהוא עושה את זה אז הוא עוד פעם יקבל אזהרה?

ישראל אייכלר: לא אזהרה, הוא ישלם 12 שקלים במקום 6 שקלים.

<ירון רביד: ואז מה?

<ירון רביד: וכל האנשים אצלנו יעברו ו - - -

ישראל אייכלר: מה זאת אומרת?

ישראל אייכלר: האנשים יתקפו כי הם רוצים לשלם רק 5.90 שקלים, אם הוא לא תיקף הוא משלם 12 שקלים.

ישראל אייכלר: אבל הוא שילם.

ישראל אייכלר: אני מדבר על אדם ששילם.

ישראל אייכלר: אדם שלא קנה כרטיס - - -

<ירון רביד: אבל מבחינת משרד התחבורה הוא לא נסע.

ישראל אייכלר: הפקח יתקף לו את זה.

<ירון רביד: אבל לא בכל נסיעה רואים פקח.

ישראל אייכלר: מה?

<ירון רביד: רק אם פקח בדק אותו וראה שהוא לא תיקף, אבל ברוב הנסיעות הוא לא יראה פקח.

ישראל אייכלר: ברוב הנסיעות אין לכם פקחים?

<ירון רביד: אנחנו מסיעים מעל 150,000 נוסעים, לא כולם פוגשים פקח.

<שלומית אבינח: כמה דו"חות מגישים?

<קריאה: הבעיה שהפקחים לא נכנסים לרכבת כשהיא עמוסה.

ישראל אייכלר: לא, הוא שאל שאלה טכנית.

ישראל אייכלר: איך הוא יידע - - -

<שלומית אבינח: הוא לא רוצה שזה יהפוך לשיטה.

<קריאה: אם הם נכנסים, הם נכנסים בתחנה ויוצאים.

ישראל אייכלר: כפל תשלום אף אחד לא רוצה לשלם.

<שלומית אבינח: החשש של ירון הוא שברגע שיהיה ההסדר הזה, אז אנשים יעשו את זה כשיטה.

ישראל אייכלר: לא, יש לו חשש אחר שהוא לא יזהה את מי שלא תיקף.

<נועה צור: קודם כל הוא צריך לנהל פה מערך ואם הוא תפס אותו פעם אחת, הוא כמה פעמים נסע והוא תפס אותו - - -

ישראל אייכלר: אני רוצה לבטל את הדבר הזה שבן אדם ששילם, עובד אצל המדינה ללכת לתקף.

<נועה צור: זה לא עובד אצל המדינה.

<נועה צור: זה - - -

ישראל אייכלר: כן, אני שילמתי כרטיס וזכותי לנסוע.

<נועה צור: אנחנו הרגלנו את הנוסעים להתנהגות מסוימת.

<נועה צור: הנוסע עלה, הוא צריך לתקף.

<נועה צור: זה חלק מהתנהלות שלו, גם כשהוא נוסע בכרטיס חופשי חודשי.

ישראל אייכלר: אבל לא מגיע לו על זה 180 שקלים.

<שלומית אבינח: ועיקול של 360 שקלים.

ישראל אייכלר: ועיקולים של 360 שקלים ובושות בעיני כל ישראל.

ישראל אייכלר: סך הכל מגיע לו, ישלם כפל תשלום.

<נועה צור: העיקול זה משהו אחר, אם הוא לא משלם זה עיקול, זה לא שעושים לו עיקול בכל מצב.

<נועה צור: עיקול זה אחרי שאתה לא משלם.

<נועה צור: ויש גם ערכאות.

<נועה צור: אנחנו תיכף נדון בזה, אבל גם הנושא של העיקול - - -

ישראל אייכלר: את אומרת שאני צריך לעשות חקיקה ראשית?

<ורד קירו-זילברמן: כן.

<ורד קירו-זילברמן: זה כתוב.

ישראל אייכלר: זה לא תקנה שאפשר לשנות?

ישראל אייכלר: אם אני אעשה בוועדת ה - - -

<ורד קירו-זילברמן: לא.

<ורד קירו-זילברמן: זה תלוי.

<ורד קירו-זילברמן: אני אסביר את הפלטפורמה המשפטית בקצרה מאד.

<ורד קירו-זילברמן: יש את פקודת מסילות הברזל ונוסף שם פרק לגבי תחולת הוראות הפקודה לעניין מסילת ברזל מקומית.

<ורד קירו-זילברמן: שם באמת מדובר על התיקוף.

<ורד קירו-זילברמן: סעיף 46 (ב) (1) ב' מדבר על זה שהנוסע במסילת ברזל – יש שם התאמות למסילת ברזל מקומית.

<ורד קירו-זילברמן: נוסע במסילת ברזיל מקומית יעביר לפני תחילת הנסיעה או בתכוף לאחר תחילתה את הכרטיס כאמור בסעיף קטן א', במתקן המיועד לכך וכו'.

<ורד קירו-זילברמן: ואז באמת כל השרשרת אחר כך של הפעילות והעונשים והקנסות וכו', מתייחסים לנושא הזה.

<ורד קירו-זילברמן: אז אם רוצים לעשות איזה שהוא מדרג או איזו שהיא אמירה נורמטיבית אחרת, היא צריכה להיות בחוק הראשי.

ישראל אייכלר: סעיף קטן 1, שאדם ששילם ולא תיקף, ישלם רק כפל תשלום.

<ירון רביד: איפה ההרתעה, יושב הראש?

ישראל אייכלר: למה מגיעה לו התרעה?

ישראל אייכלר: הוא שילם.

ישראל אייכלר: ההרתעה זה כפל התשלום.

ישראל אייכלר: הוא צריך לשלם כפול.

<ירון רביד: מתנצל, זה לא מרתיע, יושב הראש.

<ירון רביד: אני מתנצל.

ישראל אייכלר: מה, בשביל 6 שקלים הוא לא יואיל בטובו לשים את הכרטיס?<

<ירון רביד: אני מתנצל, זה לא מרתיע.

<ירון רביד: יש לנו מערכת שנוסעים בה מעל 150,000 איש כל יום.

<ירון רביד: זו מערכת פתוחה.

<ירון רביד: דרך אגב, לא המצאנו שום דבר.

<ירון רביד: הכל קיים בעולם כבר עשרות שנים.

<ירון רביד: עשרות שנים.

<ירון רביד: ודרך אגב, בעולם הקנסות הרבה יותר גבוהים מאשר מחיר הנסיעה ביחס אלינו.

<ירון רביד: אצלנו זה פי 30, בעולם זה פי 50 וצפונה.

<ירון רביד: יש לנו פה מערכת שעובדת כולה על הנושא של התיקוף.

<ירון רביד: ממה שאני מבין, משרד התחבורה גם הכניס אותה לכל המערכות האחרות.

<ירון רביד: זה עלייה מאחור באוטובוסים, זה במטרונית, זה ברכבת הקלה בתל אביב, ככה היא מתוכננת.

<ירון רביד: כל המערכת בארץ בנויה על זה שהיא מערכת פתוחה.

<ירון רביד: אם יש קנס של 5.90 שקלים, אין רלבנטיות להרתעה.

<ירון רביד: אני מכיר את האגדות שאומרות שאנחנו מחפשים את הכסף.

<ירון רביד: אנחנו לא מחפשים את הקנסות בשביל הכסף.

<ירון רביד: אנחנו מחפשים את הקנסות כדי שאנשים יבינו שחובה לתקף.

<ירון רביד: זה המצב שלנו היום.

<ירון רביד: אנחנו פועלים לפי ההנחיות של משרד התחבורה והן מאד מאד ברורות וכמו שאמרה גם חברתי נועה, הנושא הזה הגיע עד לבית המשפט ובית המשפט גם פסק שאין רלבנטיות לתום הלב.

<ירון רביד: לכן כל הנושא הזה של גנבים וכו' הוא לא רלבנטי מבחינתי.

<ירון רביד: זה לקוחות שלנו, אנחנו לא נקרא להם גנבים.

<ירון רביד: זה שאלה של תיקוף.

<ירון רביד: זה שם המשחק.

<ירון רביד: זה הכל.

ישראל אייכלר: אני רוצה שתרשמי שאנחנו נשקול את החקיקה, אבל אני אצטרך להשיב לשאלה של ירון לגבי, איך נקרא לזה?

ישראל אייכלר: לזרז את האנשים לתקף.

<קריאה: מנגנון ההתרעה.

ישראל אייכלר: כן, מנגנון ההרתעה לגבי התיקוף.

<ירון רביד: הרתעה.

<ירון רביד: אני לא מתבייש להגיד את המילה הזאת.

<ירון רביד: זאת התרעה.

ישראל אייכלר: לא, יש הבדל בין הרתעה לעלות לרכבת בלי תשלום ובין הרתעה - - -

<ירון רביד: אני חושב שזו הייתה כוונת המחוקק גם.

ישראל אייכלר: אני המחוקק.

ישראל אייכלר: הכוונה שלי שאדם שלא רוצה לשלם, הוא ישלם קנס.

ישראל אייכלר: מי ששילם, אני לא רוצה כמחוקק לקנוס אותו.

ישראל אייכלר: אני רק רוצה שהוא יואיל בטובו לגשת ונחשוב על דרך שאולי לא 12 שקלים, אולי 20 שקלים, שלא יהיה כדאי לו לא לתקף.

ישראל אייכלר: אבל אם הוא לא תיקף ופקח תפס אותו, יואיל בטובו הפקח לגשת, לתת לו 20 שקלים קנס ולתקף את זה.

<ירון רביד: אז אני רק רוצה להעיר עוד הערה אחת, ברשותך.

ישראל אייכלר: אבל אני לא מתווכח.

ישראל אייכלר: אני רק אומר מה אני רוצה לעשות.

<ירון רביד: לא, לא, רק עוד הערה אחת שקשורה לעניין הזה.

<ירון רביד: מעבר לנושא ההרתעה, כדי רגע גם להבין את עבודת הפקח.

<ירון רביד: הפקח, בשביל להגיע למצב של בדיקה של דו"ח הנסיעות של הנוסע והחוזה שקיים לו והאם זו פעם ראשונה או לא, צריך עכשיו להיכנס בתוך מכשיר הבקרה שלו לעבודה שלוקחת דקות רבות.

ישראל אייכלר: הוא עושה את זה תמיד.

ישראל אייכלר: זו העבודה שלו.

<ירון רביד: לא.

<ירון רביד: מה שהפקח היום עושה, הוא עובר מסך אחד בלבד, שבו הוא בודק האם הנוסע תיקף – כן או לא.

<ירון רביד: המכשיר של הפקח מכויל אל מול מכשיר התיקוף וזה כל מה שהוא בודק, אם זה אדום או ירוק.

<ירון רביד: אין לו יכולת בזמן הבקרה שהוא מבצע, ואמרתי לך את זה גם מקודם, הפקח - - -

ישראל אייכלר: מה שהוא לא יודע אם יש לאיש כרטיס או לא?

<ירון רביד: אני אומר, בשביל להגיע לאינפורמציה איזה חוזה יש לבן אדם על הרב קו - - -

ישראל אייכלר: אז בסוף הוא צריך לראות.

<ירון רביד: לא, והאם זה פעם ראשונה שלו או פעם שנייה או פעם עשירית, הוא צריך להיכנס לכל ההיסטוריה של החוזה.

ישראל אייכלר: לא, לא מעניין אותי פעם ראשונה.

ישראל אייכלר: נהג האוטובוס, כשאני עולה עם הכרטיס, הוא רואה אם יש לי כסף או אין לי.

ישראל אייכלר: הוא יודע בדיוק כמה יש לי צבור, נכון?

ישראל אייכלר: אותו דבר הפקח שלך יכול לראות.

<ירון רביד: אז אני אומר, הפקח שלי במכשיר הבדיקה שלו מקבל חיווי האם תיקפת כן או לא.

<ירון רביד: הוא לא נכנס להיסטוריה.

ישראל אייכלר: אז אתה תיתן לו מכשיר שיש לכל נהג - - -

<ירון רביד: לא, יש לו.

<ירון רביד: יש לו במכשיר אפשרות להיכנס - - -

ישראל אייכלר: אז את האפשרות הזאת אתה תצטרך לעשות.

<ירון רביד: זה רק פשוט לוקח זמן.

ישראל אייכלר: על הזמן הזה משלם האזרח 20 שקלים.

<קריאה: אתה מנהל עליו איזו מערכת שאם זו פעם ראשונה שלו.

<קריאה: על הפעם הראשונה שלו הוא לא - - -

ישראל אייכלר: לא צריך פעם ראשונה, פעם שנייה.

ישראל אייכלר: בשביל 20 שקלים אף אחד לא יעשה את זה פעם שנייה.

ישראל אייכלר: אני מניח.

ישראל אייכלר: אדם שצריך לשלם 5.90 שקלים ואני קונס אותו ועליתי ל-20 שקלים כדי ליצור איזה שהוא הגיון בהרתעה, הוא יודע שזה יעלה לו 20 שקלים, אם הוא לא סתם איזה גביר, אדם רגיל, נורמטיבי, ילך וייתקף.

ישראל אייכלר: אבל אם הוא טעה או היא טעתה, או גברת מבוגרת שבדיוק שמה את התיקוף.

ישראל אייכלר: אני כבר בגיל מבוגר, מותר לי להגיד.

ישראל אייכלר: אני יכול היום לשים כרטיס וקצת לא בדיוק על המקום.

ישראל אייכלר: אז אני אשלם 20 שקלים, לא 180 שקלים.

ישראל אייכלר: זה לא פרופורציונאלי.

ישראל אייכלר: זה לא דומה לעבריין שלו שילם.

<נועה צור: רגע, אתה מדבר גם על מישהו שאין לו חופשי חודשי, שהוא עלה ואין לו - - - צבור - - -

<שלומית אבינח: לא, לא על זה.

<נועה צור: ובטעות הוא לא יודע אם הוא תיקף או לא תיקף?

<נועה צור: אנחנו לא מדברים על בן אדם כזה, כי בן אדם כזה, אז כל אחד יבוא ויגיד לא שמתי לב - - -

<שלומית אבינח: הוא מדבר על רב קו חופשי חודשי שתיקף, שפשוט היה - - שברור - - -

ישראל אייכלר: אדם ששילם.

ישראל אייכלר: מה שאומר המנכ"ל שגם אם אדם שילם, אם הוא לא תיקף, ישלם 180 שקלים.

ישראל אייכלר: זה מצב שאני צריך לשנות.

ישראל אייכלר: שאנחנו כמחוקקים צריכים לשנות.

<שלומית אבינח: הוא שילם למשרד התחבורה.

<שלומית אבינח: מבחינתו הוא שילם.

ישראל אייכלר: צריך לעשות הבדל בין אדם שלא שילם - - -

<ירון רביד: מה זאת אומרת?

<ירון רביד: אבל גם בערך הצבור הוא קנה את הסכום הזה.

<ירון רביד: אז עכשיו הוא יכול לנסוע וכל פעם להגיד מצטער, שכחתי.

<ירון רביד: המערכת לא עובדת ככה.

<ירון רביד: היא לא תוכננה בצורה הזאת.

ישראל אייכלר: אנחנו נבדוק את הפרצות, אנחנו נסגור את הפרצות הטכניות.

ישראל אייכלר: המטרה שלי היא להגיע שאדם ששילם לא ישלם קנס של 180 שקלים.

ישראל אייכלר: אדם שלא שילם – תיתן לו קנס.

ישראל אייכלר: עכשיו אני מגיע לנושא של הקנסות של אנשים.

ישראל אייכלר: יש לנו פה מקרים ופניות וגם העברנו את זה לסיטיפס וכבר דיברנו על זה ואני מקווה שזה השתנה, אבל עד היום יש לנו פניות שהן מלפני שנה וחודשיים שלא קיבלו תשובות, שאנחנו לא קיבלנו תשובות.

<נועה צור: שאתם לא קיבלתם תשובות?

ישראל אייכלר: כן.

ישראל אייכלר: זה מצב בלתי אפשרי.

ישראל אייכלר: אנחנו משרתים פה את הציבור והציבור כבר מתייאש מהמערכות.

ישראל אייכלר: הוא אומר רגע, שלחתי לפניות הציבור ולא קיבלתי שום תשובה, ודאי שלא חיובית.

<נועה צור: אני העברתי לך את המייל שלי.

<נועה צור: אתם יכולים לפנות אלי בכל נושא.

<שלומית אבינח: נועה תשמעי, את כרגולטור, באמת, אני כמנהלת ועדה - - - המדינה, יש פה עניין ואני לא מכירה אותך, את פעם ראשונה בדיון, עם היכרות שלי עם דוברי המשרד, מול חברות, יש איזה סוג של יותר אכיפה, יותר מעורבות.

<שלומית אבינח: אנחנו מעברים הרבה פניות של סיטיפס לשרונה קרסגי, היא מנהלת מחלקת פניות הציבור.

<שלומית אבינח: מעולם לא קיבלתי תשובה שלה, גם לא בשנה האחרונה, של התייחסות של שרונה לפנייה של סיטיפס.

<שלומית אבינח: אנחנו הולכים לעשות דיון מאד גדול על כל העניין של טיפול בתלונות ציבור של משרד התחבורה.

<שלומית אבינח: אנחנו מתנהלים מול סיטיפס, הם לא עונים, אבל גם אתם כרגולטור, אנחנו שולחים לכם.

<שלומית אבינח: שוב, אל לא שרונה, אז אני - - -

<נועה צור: אני לא יכולה לענות בשמה.

<שלומית אבינח: את לא יכולה לענות בשמה, גם היא לא הוזמנה.

ישראל אייכלר: אבל את יכולה להעביר למשרד התחבורה שהמנהלת התלוננה.

ישראל אייכלר: אגב, באוטובוסים, כמה דפים יש לך של פניות שלא נענו?

<שלומית אבינח: חברות האוטובוסים עונות במישרין, אבל הן עונות.

ישראל אייכלר: תחבורה ציבורית.

ישראל אייכלר: לא, לא, את נתת לי איזה - - -

<שלומית אבינח: שבעה עמודים של משרד התחבורה.

ישראל אייכלר: שבעה עמודים של פניות יש לנו, למשרד התחבורה.

<שלומית אבינח: שהמערכת לא עונה.

ישראל אייכלר: לא עונה לנו וזה דבר שהוא בלתי אפשרי.

<נועה צור: אני לא יכולה לדבר בשם שרונה.

<נועה צור: אני אעביר את זה הלאה ויחד עם זה אני מוכנה להשאיר את המייל שלי.

ישראל אייכלר: תגידי לשר התחבורה שאנחנו כוועדה לא יכולים ל - - -

<שלומית אבינח: רגע, אז מבחינתך את מציעה עכשיו שאת כרגולטור, כל פנייה שמגיעה על סיטיפס נעביר גם אלייך, כמנהלת האגף?

<נועה צור: אלי, כמובן.

<שלומית אבינח: בסדר.

ישראל אייכלר: טוב מאד, אז יש לנו כתובת.

<שלומית אבינח: בסדר, גם זה משהו.

ישראל אייכלר: זה גם חשוב.

ישראל אייכלר: יש לנו פה מקרה לדוגמא של אישה שפונה בקשר לבקשה.

ישראל אייכלר: היא כבר בעיקול, עשו לה כבר עיקול.

ישראל אייכלר: היא פנתה בקשר לנסיעה ברכבת הקלה.

ישראל אייכלר: היא מספרת שהיא הייתה חולת סרטן - - -

<שלומית אבינח: היא עדיין חולת סרטן.

ישראל אייכלר: עדיין חולת סרטן ובעלה בא לבקר אותה בהחלמתה והוא עלה לרכבת הקלה והוא היה מאד לחוץ ומוטרד עקב הניתוח שהיא עברה חודש לפני כן.

ישראל אייכלר: ניתוח ארוך וקשה מאד שלאחריו זמן האחלמה ארוך ולצערי לא חזרתי לבריאות ונשארתי נכה.

ישראל אייכלר: היא עברה סדרת הקרנות וטיפולים.

ישראל אייכלר: בתקופה שאחרי הניתוח בעלי קיבל את זה מאד קשה והוא סובל בין היתר מהפרעות נפשיות והוא מטופל באופן פסיכיאטרי.

ישראל אייכלר: בתקופה הזו מצבו החמיר.

ישראל אייכלר: היא פנתה לחברת סיטיפס להתחשב במצב ולהקל בתשלום.

ישראל אייכלר: לא רק שלא נענו, אלא גם שלחו להם צו הוצאה לפועל.

ישראל אייכלר: "יש לציין שבעלי לא עובד עקב מצבו הנפשי ואני לא עובדת ומקבלת קצבת נכות מהביטוח הלאומי.

ישראל אייכלר: זו כל פרנסתנו ואין בכוחנו לעמוד בתשלום זה".

ישראל אייכלר: אנחנו לא קיבלנו עד היום תשובה מספקת בעניין הזה.

ישראל אייכלר: אגב, הייתה לנו תשובה מסיטיפס?

<שלומית אבינח: כן, הייתה תשובה.

ישראל אייכלר: הייתה לנו תשובה שמבחינה משפטית הם סגורים - - -

<שלומית אבינח: שלא הגישו השגה.

ישראל אייכלר: שהם לא הגישו השגה, אז לכן זה הלך לכיוון של עיקול.

ישראל אייכלר: אגב, אני מקווה מאד שמנכ"ל סיטיפס והצוות שלו, תהיה להם תשובה לשאלה הזאת, של אנשים שלא מגישים השגות והם במצבים כאלה.

ישראל אייכלר: כי אני מניח שאתם לא רוצים לקנוס אנשים כאלה.

ישראל אייכלר: יש פה מקרים של ילדים מתחת לגיל 18 שתופסים אותם וקונסים אותם.

ישראל אייכלר: אני לא יודע איך אפשר מבחינה משפטית, אבל אני מניח שיש - - -

<נועה צור: החוק קובע שכולם צריכים לתקף.

<נועה צור: עד גיל 12 אנחנו גם לא, אין אכיפה מעל גיל 12.

<שלומית אבינח: איך הפקח יודע שהוא בן 12 או לא?

ישראל אייכלר: לא, 18.

<שלומית אבינח: איך הפקח יודע בן כמה הילד?

<קריאה: הוא מעיין בתעודת הזהות.

<שלומית אבינח: אין תעודת זהות.

<שלומית אבינח: ילד בן 12, איך הוא יודע?

<קריאה: הוא פונה להורה בדרך כלל.

<קריאה: בדרך כלל ההורה מתלווה או שיש איזה שהוא קשר או תקשורת עם ההורה.

<שלומית אבינח: רגע, לא הבנתי.

<שלומית אבינח: ילד שהוא בן 14.

<ירון רביד: הוא אמור להזדהות.

<ירון רביד: ההורים אמורים לזהות אותו ואם הוא לא שילם הוא אומר לשלם קנס.

<ירון רביד: מצטער, אבל זו המערכת.

ישראל אייכלר: איך מוציאים הוצאה לפועל על ההורים בשביל הקטינים?

<ירון רביד: ככה המערכת תוכננה.

ישראל אייכלר: יש לי פה עוד פנייה מ-25 ביולי 2016.

ישראל אייכלר: זה אומר שעד היום עוד לא קיבלנו תשובה לזה.

<שלומית אבינח: אתמול קיבלנו.

ישראל אייכלר: אתמול קיבלנו תשובה.

ישראל אייכלר: אז טוב שיש דיון.

ישראל אייכלר: ב-16 באוקטובר, בקיצור, אני לא רוצה את כל האריכות לקרוא פה, כי היא ירדה ועלתה לרכבת ותקפה את הכרטיס והמבקר עלה לביקורת.

ישראל אייכלר: "העביר את הכרטיס שלי ואז בדרמטיות שואל אותי מה שלומך?

ישראל אייכלר: אמרתי בסדר.

ישראל אייכלר: בת כמה את?

ישראל אייכלר: עניתי 63.

ישראל אייכלר: היה לי מוזר, מה פתאום הוא מתעניין בשלומי ובגילי, הרי בכרטיס מופיע הגיל.

ישראל אייכלר: ביקש תעודת זהות, נתתי לו.

ישראל אייכלר: שאלתי מה קרה?

ישראל אייכלר: משהו לא בסדר?

ישראל אייכלר: הוא במקום להרגיע עונה באדישות אני אסביר לך הכל.

ישראל אייכלר: הוא מעיין בתעודת הזהות, מתחיל להקיש במכשיר שלו במשך דקות ארוכות בלי לתת לי הסבר".

ישראל אייכלר: והיא עומדת עם הנשמה ביד.

ישראל אייכלר: "אני אומרת לו יש לי חופשי חודשי, אז מה הבעיה?

ישראל אייכלר: מה קרה?

ישראל אייכלר: מה לא בסדר?

ישראל אייכלר: הוא אומר אני אסביר לך והוא ממשיך לתקתק במכשיר.

ישראל אייכלר: הוא מתייחס אלי כעבריינית שנוסעת ברכבת בלי לשלם וכל האנשים מסביב שולחים מבטים וחושבים אותי לגנבת.

ישראל אייכלר: אני לא סולחת לו על הביזיון ועוגמת הנפש שנגרמה לי על ידו.

ישראל אייכלר: ואז הוא מסביר לי שהמכשיר שלו מראה שתקפתי באוטובוס ולא ברכבת".

ישראל אייכלר: אני מבין שזה בתקופה שעוד לא שידרתם באותו גל.

ישראל אייכלר: "אני טענתי שעליתי ותקפתי ואכן זו האמת.

ישראל אייכלר: חברתי הטובה ראתה, היא הייתה איתי וחיזקה את דברי ואמרה שאני עליתי ראשונה".

ישראל אייכלר: בקיצור, "במקום לסיים את הסיפור בקצרה, לומר לי לתקף שוב את הכרטיס, כי אולי משום מה התיקוף לא נקלט, הוא התייחס אלי כאילו תקף דג שמן ולא הגזים.

ישראל אייכלר: מהר הרצל ועד התחנה המרכזית הוא היה עסוק בעבריינית, כשברור לו שיש לי חודשי חופשי והרב קו הוא שלי ולא של מישהי אחרת.

ישראל אייכלר: בתחנה המרכזית הוא ירד ועדיין לא קיבלתי הסבר למה הוא מעכב אותי ביום שישי לחוץ.

ישראל אייכלר: הוא המשיך לעכב אותי.

ישראל אייכלר: אני מסבירה לו שאני ממהרת והוא באדישות שלו עם קנס של 186.90 שקלים, בלי הסבר מדוע אני זכאית לקנס הזה.

ישראל אייכלר: והוא עדיין מחזיק בתעודת הזהות שלי".

ישראל אייכלר: "כשראיתי שהוא עדיין רוצה לעכב אותי, לקחתי מידו את תעודת הזהות שלי ומיהרתי לדרכי, כשהוא מבטיח אחרי שהקנס יגיע לביתי בדואר.

ישראל אייכלר: אני מוחה בכל תוקף על הקנס המעוות.

ישראל אייכלר: אי אפשר להטיל קנס על מי ששילם מראש עבור חודש נסיעה, כאילו היה עבריין שעלה לרכבת בלי לשלם.

ישראל אייכלר: אני מבקשת לבטל את הקנס המעוות הזה מיידית.

ישראל אייכלר: אני מבקשת פיצוי כספי על צער, בושה, עוגמת נפש וגזל זמן יקר ביום שישי".

ישראל אייכלר: גם זה מהמכתבים שלא קיבלנו תשובה.

ישראל אייכלר: זה משנת 2016.

ישראל אייכלר: אני מקווה שמהיום והלאה לא יהיה דבר כזה, אבל חושב שזה מראה למה נוצרה בציבור כזאת אווירה, שאנשים כבר מרגישים, אפילו שזה סובייקטיבית, הם מרגישים כגנבים וכעבריינים.

ישראל אייכלר: אני לא רוצה להאריך יותר על הרקע, כי כולנו מכירים את הרקע ואת הסעיפים הקיימים.

ישראל אייכלר: אנחנו לא טוענים שאתם לא פועלים על פי החוק.

ישראל אייכלר: ברור לי שאתם חברה גדולה ואתם יודעים ויש לכם יועצים משפטיים ואתם פועלים על פי החוק.

ישראל אייכלר: בדרך כלל אנחנו עושים את זה בהתחלה, מאפשרים לפונים.

ישראל אייכלר: אליהו יצחק, רצית לדבר, בבקשה.

<אליהו יצחק: כן, כבוד יושב הראש.

<אליהו יצחק: אני רוצה להתחיל בקטן.

<אליהו יצחק: כשמשלמים ברב קו באוטובוס, אז שני תלמידים עולים ברב קו ומשלמים בכרטיס אחד ועולים לרכבת, נקלט מעבר על בן אדם אחד והשני לא רואים שהוא שולם.

<אליהו יצחק: האלימות חוגגת - - -

<ירון רביד: כבר לא.

<ירון רביד: בעבר.

<ירון רביד: כיום כבר לא.

<אליהו יצחק: אני דווקא נפגשתי עם זה שלשום.

ישראל אייכלר: מה קרה שלשום?

ישראל אייכלר: תסביר לי, אני לא קלטתי.

<אליהו יצחק: שני תלמידים עולים לאוטובוס.

<אליהו יצחק: באוטובוס - - -

<שלומית אבינח: גם זוג, בעל ואישה.

ישראל אייכלר: רגע.

<אליהו יצחק: באוטובוס אומרים לנהגת או לנהג תעשה שני ניקובים, הוא עושה שני ניקובים.

<אליהו יצחק: הם יורדים מהאוטובוס, עולים לרכבת, רק מעבר אחד יש שם, במקום שני מעברים.

<אליהו יצחק: על התשלום השני אין.

ישראל אייכלר: אחד כן, אחד לא?

<אליהו יצחק: כן.

<ירון רביד: עד האחד בינואר 2017 זה היה המצב, בגלל המצב של מערכות הכרטוס.

<ירון רביד: עשינו התקנה, התקיים גם אצלך דיון בעניין הזה ומהאחד בינואר אין דבר כזה.

ישראל אייכלר: אז מה שהיה שלשום יש פה טעות?

ישראל אייכלר: יכול להיות שאת השני הוא לא ניקב פעמיים, או מה?

<ירון רביד: הוא מוריד שני ניקובים.

<ירון רביד: מה שהיה באוטובוס הוא מעביר גם לרכבת.

<ירון רביד: זה מה שקורה היום.

ישראל אייכלר: אליהו, יש לך את הפרטים של הבן אדם?

<אליהו יצחק: אין לי.

<אליהו יצחק: אני נפגש עם זה כל יום.

ישראל אייכלר: לא, אז היום זה לא קורה.

<אליהו יצחק: בסדר, נבדוק.

<אליהו יצחק: האלימות חוגגת חזקה ברכבת ואני אסביר.

<אליהו יצחק: בן אדם עולה ולפעמים בן אדם טעה, עלה, מיהר לרכבת, או שהוא לא הצליח לקנות כרטיס או למלא את הכרטיס, הוא מיהר.

<אליהו יצחק: נכון שהחוק אומר צריך לשלם, אבל לא יתכן דבר כזה שיש טעות כמו שיושב הראש הסביר מקודם על האישה הזאת, כשהוא ממלא לה דו"ח מה הם עושים?

<אליהו יצחק: איפה עלית?

<אליהו יצחק: כמה זמן עלית?

<אליהו יצחק: איפה אתה גר?

<אליהו יצחק: מה אתה גר?

<אליהו יצחק: וזה, אני דיברתי עם מישהו מקודם, אמרו שיראו ליושב הראש את הסרטון שהם מזמינים משטרה ומכניסים לו, בגלל 5.90 שקלים צריכים אלימות, להרביץ מכות וזה לא רק זה.

<אליהו יצחק: פקח אחד שלהם נמצא לדוגמא בכניסה הזאת ויש מישהו שם, כל הפקחים צריכים לרדת על אותו בן אדם ולעשות לו בושות בתחנת הרכבת, כאילו הוא גנב.

<אליהו יצחק: בשביל 5.90 שקלים צריכים לעשות לו בושות כאילו הוא גנב מיליונים.

<אליהו יצחק: ולא רק זה, מכניסים מכות, מביאים שוטרים, מכניסים מכות.

ישראל אייכלר: כן, זו שאלה שאנחנו לא דיברנו עליה, כי אנחנו דיברנו כל הזמן על אנשים ששילמו.

ישראל אייכלר: אבל גם אדם שלא שילם, כמובן מגיע לו קנס, אבל מה שקורה, האלימות של המשטרה, כאילו תפסו מחבל.

<אליהו יצחק: יש פה גם איזה סרטון שבן אדם מתקף ואדום, אדום, אדום.

<אליהו יצחק: הוא אמר עד שהוא נתן מכה למכונת תיקוף, נהיה לו ירוק.

ישראל אייכלר: כלומר גם מכונת התיקוף מבינה אלימות?

<אליהו יצחק: אתה מבין?

<אליהו יצחק: לא, לא, אני לא צוחק.

ישראל אייכלר: יש לך פה סרטון כזה?

<אליהו יצחק: זה סרטון פה.

ישראל אייכלר: של מה?

ישראל אייכלר: של אדם שהמכונה נבהלה מהמכות שלו?

ישראל אייכלר: מוצג סרטון

ישראל אייכלר: לא משנה, כשיהיה לך תגיד לי.

<אליהו יצחק: לגבי מה שהם אמרו לגבי מכונות התיקוף.

<אליהו יצחק: יש לי שנתי.

<אליהו יצחק: אני במקרה סטודנט, יש לי שנתי.

<אליהו יצחק: הרכבת עמוסה, מכונת התיקוף בדיוק לא עבדה ונכנסו מבוגרים, נכנסו הכל.

<אליהו יצחק: אי אפשר להידחף פנימה.

<אליהו יצחק: מה הוא עשה?

<אליהו יצחק: לא יודע איך הגיע לשם הבן אדם ששייך לרכבת, עצרו את הרכבת באמצע בשביל שיפרק את כל המנגנון הזה של התיקוף, יחליף מהאמצע לסוף.

<אליהו יצחק: זה דבר שלא - - -

ישראל אייכלר: כן.

ישראל אייכלר: אנחנו דיברנו עד עכשיו על הנושאים הטכניים של הדבר.

ישראל אייכלר: אני רוצה לדבר על הנושא המהותי.

ישראל אייכלר: יש אווירה קשה מאד בציבור בין סיטיפס לבין הנוסעים, בעיקר הנוסעים שנתקלים עם פקחים.

ישראל אייכלר: אין דבר כזה בשום בנק, בשום חנות, בשום משביר מרכזי, בשום קניון.

ישראל אייכלר: אווירת מתח, משני הצדדים.

ישראל אייכלר: הפקחים מקבלים קללות ודברים כאלה ולפי מה שכותב לנו הדובר, קורה הרבה פעמים שהאנשים מקללים את הפקחים.

ישראל אייכלר: אני לא מכיר עוד גוף, עוד מקום ששם מקללים את הזבנים או את הפקידים.

ישראל אייכלר: יש פה מתח גדול מאד.

ישראל אייכלר: ואם אנחנו לא נפרק את המרעומים האלה, אחד הרעיונות שהעליתי פה זה להבדיל בין מי ששילם למי שלא שילם.

ישראל אייכלר: הוא בכלל, היחס.

ישראל אייכלר: אני לא יודע, צריך למצוא פה דרך שקודם כל נוריד את המתח.

ישראל אייכלר: ב', שהפקחים יידעו להתנהג בכבוד לפקחים.

ישראל אייכלר: ג', שוועדת ההשגות שלכם, כחברה כלכלית, תהיה עם יותר גישה לאנשים במקרים מיוחדים.

ישראל אייכלר: אני לא מדבר על עבריינים סדרתיים, להקל עם הקנסות.

ישראל אייכלר: עכשיו רשות הדיבור לחברת סיטיפס, בבקשה.

<ירון רביד: אני רוצה להתייחס בבקשה לכמה נקודות.

<ירון רביד: אחת, באופן כללי זו פעם ראשונה שהנהיגו בארץ מערכת פתוחה.

<ירון רביד: יש מי שיכול לחשוב שזה טוב, יש מי שיכול לחשוב שזה רע.

<ירון רביד: זו פעם ראשונה שהנהיגו בארץ מערכת פתוחה.

<ירון רביד: בעולם הדברים האלה קיימים כבר עשרות שנים.

<ירון רביד: אנחנו מסיעים בצורה טובה ובשירות טוב למעלה מ-150,000 איש בנסיעות כל יום.

<ירון רביד: מילה רגע לגבי שביעות רצון, כי הנושא הזה חוזר.

<ירון רביד: בסקרים שלנו, החצי שנתיים, אנחנו בודקים את עצמנו בכל הפרמטרים שבהם אנחנו נמדדים מול המדינה מבחינת שביעות רצון ללקוחות שלנו.

<ירון רביד: סקר סטטיסטי לפי כל הכללים המקובלים והציונים ביחס למפעילי תחבורה ציבורית בארץ בכלל ו- - - באופן כללי, הם מאד מאד גבוהים.

<ירון רביד: זה לא אומר שאי אפשר להשתמש, אבל הם ציונים מאד טובים.

<ירון רביד: דרך אגב, גם הנושא של יחס הפקח ללקוח ויחס הפקח ללקוחות אחרים עולה בסקרים האלה, וגם שם הציונים טובים.

<ירון רביד: זה לא אומר שאין בעיות.

<ירון רביד: אני רק נותן רגע תמונה במקרו, כי מה שמגיע ליושב הראש זה באמת הבעיות.

<ירון רביד: אז כדאי גם לדעת את כל התמונה באופן כללי.

<ירון רביד: לגבי כללי משרד התחבורה, לגבי הנושא של התיקוף, כבר דיברנו על זה.

<ירון רביד: כך המערכת בנויה וממה שאני מבין, דרך אגב, משרד התחבורה רק מקדם עוד ועוד מערכות בצורה הזאת.

<ירון רביד: זאת אומרת שהמערכות יהיו פתוחות וכל התהליך הוא תהליך שהנוסע חייב לרכוש את הכרטיס ולתקף אותו.

<ירון רביד: כמו שהתייחסה גם נועה, הנושא הזה גם עלה בבית המשפט ולכן השאלה של תום לב, גנב, לא גנב וכו', אנחנו לא עוסקים בה בכלל.

<ירון רביד: אנחנו בעצם עוסקים במערכת שאלה כללי העבודה בתוכה.

<ירון רביד: לגבי הנושא של רגישות.

<ירון רביד: הפקח בשטח, אין לו שום יכולת בקצב הבדיקות שלו והפקחים שלנו היום פוגשים, ושוב, גם כאן לא המצאנו שום דבר, הכל קיים בעולם.

<ירון רביד: ככל שכמות הבדיקות והבקרות עולות, כך יורד שיעור ההשתמטות מהרכבת.

<ירון רביד: לא המצאנו את זה, זה קיים בעולם בכל מקום.

<ירון רביד: פקחים שלנו פוגשים היום קרוב ל-30,000 איש ביום.

<ירון רביד: אני לא יכול להבטיח שכל מפגש כזה יהיה מפגש מוצלח.

<ירון רביד: תזכור, יושב הראש, שזו גם הפעם היחידה שבה אתה פוגש את נותן הקנס.

<ירון רביד: דו"ח החנייה בדרך כלל מחכה לך המגב, ודו"ח המהירות מהמשטרה נשלח אליך בדואר.

<ירון רביד: זו פעם יחידה שיש לך סיטואציה שאתה פוגש את נותן הקנס.

<ירון רביד: זה לא תמיד סיטואציה נעימה.

<ירון רביד: דרך אגב, זו גם הסיבה שאנחנו מורידים אנשים מהרכבת ולא מקיימים את זה מול כל הקהל.

<ירון רביד: אנחנו לא רוצים לבצע את זה ב - - -

ישראל אייכלר: יש לי שאלה.

ישראל אייכלר: סליחה רגע, אולי תוציא את המכשיר הזה החוצה.

ישראל אייכלר: תרגיע אותו.

ישראל אייכלר: יש לי שאלה טכנית.

ישראל אייכלר: אולי זה יכול להיות לכם פיתרון לגבי המפגש הזה, שאתה אומר.

<ירון רביד: רגע, אם אני רק יכול להשלים.

ישראל אייכלר: אני ארשום לי את השאלה, כי אמרת לגבי דו"חות שמגיעים לבית.

ישראל אייכלר: יכול להיות שגם אתם יכולים לעשות את זה.

<ירון רביד: הסיטואציה היא כזאת שפקחים שלנו פוגשים עשרות אלפי אנשים ביום והם מבצעים את הבדיקה אם הנוסע תיקף, כן או לא.

<ירון רביד: לגבי הנושא של רגישות, בשביל זה בדיוק קבע המחוקק וקבעה סיטיפס לעצמה את התהליכים הפנימיים.

<ירון רביד: זאת אומרת אחרי מתן הדו"ח יש ועדת השגות פנימית בחברה, בליווי של יועץ משפטי, שהיא בעצם אמורה לבחון את מכלול הנסיבות שבהן ניתן הדו"ח והוועדה הזאת גם בודקת את השאלה שעלתה כאן מקודם, האם מכשיר התיקוף ברכבת היה תקין, כן או לא.

<ירון רביד: בוודאי שאם הוא לא היה תקין אז הדו"ח מבוטל.

<ירון רביד: אבל אם מכשיר התיקוף היה תקין והנוסע לא תיקף, כמו שאמרתי גם מקודם, גם אם יש לו חוזה מכל סוג שהוא, שהוא שילם עליו מראש, אז לפי הכללים של משרד התחבורה ולפי החוק, הנוסע הזה חייב בקנס.

<ירון רביד: כמות הפעמים ונתנה לזה התייחסות פה גם נציגת משרד התחבורה, שוועדת הערר סברה - זו ועדה חיצונית שמפקחת עלינו - סברה שסיטיפס או ועדת ההשגות שלה לא נהגה בצורה נכונה אול לא פעלה לפי החוק, היא מזערית ביחס לכמות הפעילות שהנושא הזה מטופל.

<ירון רביד: עכשיו מילה לגבי אלימות.

<ירון רביד: אני חושב שמה שקורה בחודשים האחרונים כלפי הפקחים והפקחיות הוא חמור מאד ואין שום סיבה שאנשים שעושים את העבודה שלהם לפי החוק, יגיעו למקרים לא של אלימות פיזית, לא של אלימות מילולית ואפשר להעביר ליושב הראש קללות ועוד כל מיני דברים שאני לא רוצה להגיד כאן לפרוטוקול, מדברים שנכתבים בפייסבוק: לשבור להם את הידיים והרגליים ונאצים וקאפו ועוד אלף ואחד כינויים על אנשים שבסך הכל מה שהם עושים, זה את העבודה שלהם לפי ההנחיות של משרד התחבורה ולפי החוק, בצורה מסודרת, מכבדת.

<ירון רביד: אני אומר לך גם שההנחיות שלנו לפקחים של המנהלים בסיטיפס, זה לעשות את העבודה בצורה מכבדת את הלקוח, אבל בצורה נחושה, כדי להוריד את שיעור ההשתמטות.

<ירון רביד: וכדאי גם להגיד על זה מילה.

<ירון רביד: שני הסרטונים שהתרוצצו בשבוע האחרון ברשת, זה גם סרטון מהשבוע שעבר וגם הסרטון השבוע, זה סרטונים לגבי אנשים שלא שילמו.

<ירון רביד: כדאי גם את זה להגיד וכדאי גם שתצא מפה קריאה שמגנה א הנושא ה זה.

<ירון רביד: ואם לבן אדם אין כסף, שלא יעלה לרכבת.

ישראל אייכלר: אם הוועדה תוציא קריאה, היא תוציא קריאה שגם אדם שלא שילם, לא מתנהגים אליו כמו חיות טרף.

<ירון רביד: אז עכשיו אני רוצה - - -

ישראל אייכלר: ומה שעשו להם זה כמו חיות טרף.

ישראל אייכלר: זה מה שהוועדה אומרת.

<ירון רביד: אז אני רוצה לומר מילה.

<ירון רביד: אני מציע לך לראות את הסרטון של השבוע שעבר.

ישראל אייכלר: אני ראיתי היום את הסרטון, הראו לי את זה.

<ירון רביד: הפקחים טיפלו באישה הזאת בצורה מכבדת מאד, אבל נתנו לה דו"ח.

<ירון רביד: זה פעם אחת.

<ירון רביד: הבחור שהיה אתמול פשוט הרביץ לשוטרים.

<ירון רביד: כדאי גם להגיד את זה.

<ירון רביד: כדאי לדעת את זה.

<עוזיאל ותיק: זה בחור אלים.

<ירון רביד: זה בחור אלים, עם סדרה של תשעה דו"חות, עם היסטוריה של אלימות כלפי פקחי הרכבת וכדאי לגנות את זה.

<עוזיאל ותיק: והוא תקף שוטר.

<ירון רביד: והוא תקף שוטר ולכן הוא נעצר.

ישראל אייכלר: את כל מה שאתה אומר לא ראיתי בסרט.

ישראל אייכלר: יכול להיות שלא צילמו את זה.

ישראל אייכלר: אני סומך על משטרת ישראל, שאם הוא היה תוקף שוטר, זה היה מצולם והוא היה יושב בבית סוהר עד עכשיו.

<ירון רביד: אני מוכן להראות לך את הסרטונים שהיו אתמול.

<ירון רביד: יכול להיות שאנחנו לא מדברים על אותם סרטונים.

ישראל אייכלר: הסרט שראיתי היום הוא סרט אלים, שמתאים למדינת סוריה, לא למדינת ישראל.

<עוזיאל ותיק: הפקחים שלנו לא נגעו בו.

ישראל אייכלר: בהנחה שהוא לא שילם, אני אומר לך.

<עוזיאל ותיק: הפקחים שלנו לא נגעו בו.

ישראל אייכלר: אני לא מצדיק שהוא לא שילם, אבל אם הוא היה מחבל עם סכין, לא היו עושים לו משהו אחר.

<עוזיאל ותיק: זה בחור - - - לא בפעם הראשונה.

<עוזיאל ותיק: זה בחור שתקף פקח שלנו לפני שנה, בשנת 2016.

ישראל אייכלר: טוב, תשמעו, מה שיקרה ברכבת זה אחריותכם.

ישראל אייכלר: אם האווירה היא כמו שאתה אומר, אם כך מקללים, סימן שמשהו לא טוב קורה אצלכם.

<עוזיאל ותיק: אני חושב שגם אתם צריכים לתרום לעניין הזה.

ישראל אייכלר: כן, כן, הוועדה - - -

<עוזיאל ותיק: גם הוועדה צריכה- - -

ישראל אייכלר: הוועדה תעשה כמיטב יכולתה להוריד - - -

<עוזיאל ותיק: ולא לחמם.

<עוזיאל ותיק: אני חושב שהוועדה צריכה להבין מה הדברים האלה שרצים בזה.

<עוזיאל ותיק: יש לנו 30,000 מפגשי פקחים ביום.

<עוזיאל ותיק: רובם המוחלט, אם לא כולם בדרך כלל, ברוב הימים, נגמרים בסדר גמור.

<עוזיאל ותיק: יש מקרים שבהם הדברים קורים אחרים.

<עוזיאל ותיק: אני יכול לומר לך, אין - - -

ישראל אייכלר: רגע, יש לי כמה שאלות אליך.

ישראל אייכלר: אתה הדובר, סליחה.

<עוזיאל ותיק: אין - - - מהשנה האחרונה, של אלימות של פקחים כלפי אנשים, ואם זה קורה אנחנו נטפל בזה.

ישראל אייכלר: בסדר.

ישראל אייכלר: עכשיו יש לי כמה שאלות אליך כדובר.

<עוזיאל ותיק: ורק בשבוע שעבר שברו - - -

ישראל אייכלר: כמה דו"חות הגשתם בשנת 2017?

<עוזיאל ותיק: ואת זה הוועדה צריכה לגנות.

<עוזיאל ותיק: את שבירת הכתף - - -

ישראל אייכלר: אתה אומר לי מה הוועדה צריכה לעשות.

ישראל אייכלר: אני אומר לך מה אתה צריך לעשות.

ישראל אייכלר: אתה לא אומר לי מה אני צריך לעשות.

ישראל אייכלר: אתה צריך להגיד לי למה אתה לא עונה שנה וחודשיים על שאלות שהוועדה שלחה.

ישראל אייכלר: אתה צריך להגיד לי כמה דו"חות נתתם בשנת 2017 וכמה דו"חות ביטלתם בוועדת ההשגות שלכם, כשהבנתם שאנשים הם בסדר.

ישראל אייכלר: את זה אתה צריך לענות לי, לא להגיד לי מה אני צריך לעשות.

<עוזיאל ותיק: - - - כשצריך - - -

ישראל אייכלר: אני עובד בסיטיפס?

ישראל אייכלר: אני עובד אצל הציבור ואם אני רואה שהציבור מרגיש על רכבות, בגלל כמה עבריינים, הוא מרגיש מאוים ואני אומר לך שיש לנו הרבה פניות של אנשים ששילמו, הם מרגישים פחד כשהם נוסעים ברכבת, שמא אולי לא תיקפו נכון והם משלמים.

ישראל אייכלר: אני אספר פה משהו, שאני לא אזהה חס וחלילה שום שם, מה שמספרת המנהלת, על אדם שהוא פגוע בנפשו והוא נוסע ברכבת והוא משלם ואף פקח לא צעק עליו.

ישראל אייכלר: והוא בא בחרדה ומספר למנהלת שיש צעקות ברכבת וצועקים והתנפלויות על אנשים.

ישראל אייכלר: ממש אנשים בפחד.

ישראל אייכלר: זה בעיה שלכם.

ישראל אייכלר: זו גם בעיה שלנו כמדינה, אבל את זה צריך לפתור.

ישראל אייכלר: אני מצאתי מפתח בדברי המנכ"ל שיש פה כשל חוקי, שהם לא מפרידים בין אדם ששילם לבין אדם שלא שילם ובלי נדר אני אגיש את זה.

ישראל אייכלר: אני אבקש את עזרת הייעוץ המשפטי לנסח את זה באופן שיכסה את כל הפרצות שהוא דיבר.

ישראל אייכלר: שלא דומה אדם שלא שילם לאדם ששילם ולא תיקף.

ישראל אייכלר: צריך למצוא איזה שהוא מדרג.

ישראל אייכלר: לא יכול להיות אותו דבר.

ישראל אייכלר: כי האווירה שמסתכלים על אדם כגנב, כי מה רואים כל האנשים בקרון?

ישראל אייכלר: הם לא אומרים האיש שילם ולא תיקף, מה שאני לא ידעתי אפילו, עד שלא שמעתי את זה מהמנכ"ל.

ישראל אייכלר: שיש מצב כזה שאדם, ואת אמרת לי את זה מבית המשפט, שאדם אפילו שילם ולא תיקף, זה אותו דין.

ישראל אייכלר: הצופים ברכבת אומרים האישה הזאת גנבה, היא רצתה לנסוע בלי לשלם.

ישראל אייכלר: אף אחד לא אומר היא שילמה ולא תקפה.

ישראל אייכלר: זה מדי מורכב בשביל ההמונים.

ישראל אייכלר: ולכן אני מציע עוד הצעה ורציתי להציע את זה כבר קודם.

ישראל אייכלר: אמרת שהפקח בדו"ח חנייה לא עומד מול הנהג, הוא שם לו ב-.

ישראל אייכלר: יכול להיות שגם הפקח שלך, אם הוא רואה – סתם מחשבה, אני לא אומר שתקבלו את זה – הוא מעביר, הוא רואה שהאיש לא שילם, הוא לא צריך להגיד לו כלום.

ישראל אייכלר: הוא רושם, הפרטים שלו נרשמים ואתם תשלחו לו בדואר הביתה את הקנס.

ישראל אייכלר: למה צריך את המפגש הזה בקרון?

ישראל אייכלר: למה צריך את הבושות האלה?

ישראל אייכלר: למה צריך את המאבק הזה?

ישראל אייכלר: זה יכול לפתור לך 50% מהבעיה.

<ירון רביד: למיטב ידיעתי את לנו את כל הפרטים על הרב קו.

<ירון רביד: לפי החוק אני צריך לזהות אותו.

<עוזיאל ותיק: כתובת.

ישראל אייכלר: אז תזהו אותו לפי מספר זהות.

<עוזיאל ותיק: אבל אין מספר זהות.

<עוזיאל ותיק: חלק מהאנשים נוסעים עם רב קו - - -

ישראל אייכלר: אפשר לזהות.

ישראל אייכלר: תגיד לנציגת משרד החבורה.

<נועה צור: הם לא יכולים, סיטיפס - - -

<ירון רביד: חלק נוסעים עם רב קו אנונימי וחלק נוסעים עם רב קו של מישהו אחר.

<נועה צור: ו - - - שמותר להם לקחת - - -

ישראל אייכלר: מה את מספרת לי סיפורים?

ישראל אייכלר: אני ישבתי בוועדות הכלכלה בחוק הכרטיס החכם.

ישראל אייכלר: כל גוף ממשלתי שרוצה, יודע - - -

<נועה צור: ומי שיש לו רב קו אנונימי מה עושה?

<ורד קירו-זילברמן: ואם הוא לא נותן לך את הפרטים שלו, מה אתה עושה?

<ורד קירו-זילברמן: ואם הוא לא רוצה לשלם?

ישראל אייכלר: רגע, רגע, רגע.

ישראל אייכלר: עד הרב קו האנונימי, פתרנו את הבעיה עד הרב קו האנונימי?

<ורד קירו-זילברמן: רגע, החוק אומר שאם הוא לא מוכן לשלם לו לאלתר, הוא צריך לשלוח לו הביתה.

<ורד קירו-זילברמן: נכון, זה הרי הליך מקוצר.

<ורד קירו-זילברמן: איך הוא יודע את הפרטים?

<ורד קירו-זילברמן: איך הוא יודע לאן לשלוח?

<נועה צור: הוא לוקח את הפרטים שלו מ- - -

<ורד קירו-זילברמן: ואם הוא לא נותן?

<עוזיאל ותיק: במידה ו - - -

<ורד קירו-זילברמן: אז הוא יכול לבקש.

<ורד קירו-זילברמן: אז תזהה אותו.

<ורד קירו-זילברמן: אתה יכול לזהות.

<ורד קירו-זילברמן: אדוני, תן לי תעודה.

<ירון רביד: לא, אני מזהה אותו באמצעות המשטרה.

<ירון רביד: אני לא יכול לזהות אותו באמצעות הכרטיס.

ישראל אייכלר: אם אתה כבר צריך להגיע למשטרה, אתה נכשלת.

<ירון רביד: אני לא יכול לזהות אותו באמצעות - - -

ישראל אייכלר: אתה רוצה להוביל אנשים, אתה לא רוצה להיות משטרה.

<ירון רביד: נכון.

ישראל אייכלר: זהו.

<ירון רביד: נכון, אבל זה החוק.

ישראל אייכלר: אז מה אני מציע לך?

ישראל אייכלר: אני אומר לך שכן תוכל לזהות אותו.

<ירון רביד: אבל יושב הראש אני מסביר לך, יש רב קו אנונימי.

<ירון רביד: אם אתה עכשיו - - -

ישראל אייכלר: כמה נוסעים ברב קו אנונימי?

<ירון רביד: הרבה מאד.

ישראל אייכלר: כמה אחוז?

<עוזיאל ותיק: הוועדה - - - מהלך - - - משלם ברב קו של מישהו אחר.

<עוזיאל ותיק: אז איך אתה - - - הוא יקבל קנס.

ישראל אייכלר: כן, כן.

<עוזיאל ותיק: אבל הפרטים - - -

ישראל אייכלר: אם אני לוקח כרטיס אשראי של מישהו, אני מוציא כסף והוא משלם את זה.

<עוזיאל ותיק: אבל ברב קו אין את כל הפרטים.

<שלומית אבינח: הפרוטוקול לא קולט כלום.

<שלומית אבינח: סליחה.

<ירון רביד: ברב קו אין את כל הפרטים, בוודאי שלא ברב קו אנונימי ויש גם כרטיסים חכמים - - -

ישראל אייכלר: בכל אופן, אני מציע לכם את זה כהצעה.

ישראל אייכלר: לדעתי 50% לפחות זה לא אנונימי.

ישראל אייכלר: אז פתרתם לכם את הבעיה של 50% מהמפגשים הרעים האלה.

<ירון רביד: לא כל המפגשים הם רעים.

<ירון רביד: אפשר רגע להיכנס לפרופורציות.

<ירון רביד: לא כל המפגשים שלנו רעים.

<ירון רביד: אני אמרתי מקודם, יש לנו 30,000 מפגשים ביום.

<ירון רביד: כמות המקרים שמגיעים אליך – סליחה שאני אומר – ביחס לפרופורציות היא זעומה.

<שלומית אבינח: אז מה המספרים?

<ירון רביד: רוב המפגשים שלנו מצוינים.

<ירון רביד: הם מצוינים.

<ירון רביד: זה הכל.

<ירון רביד: אנשים עוברים ביקורת ומחזירים להם את הרב קו - - -

<שלומית אבינח: מה המספרים?

<שלומית אבינח: מה המספרים?

ישראל אייכלר: על זה אנחנו לא מדברים.

ישראל אייכלר: בזה אין לך בעיה, אבל אם הפקח ראה שהאדום מצפצף לו - - -

<ירון רביד: לא, אז אני אומר, נוצרה כאן איזו שהיא תמונה שכל המפגשים הם עם אלימות והם עם - - -

ישראל אייכלר: לא.

<שלומית אבינח: כמה דו"חות?

<שלומית אבינח: יש לכם נתונים על שנת 2017?

<שלומית אבינח: כמה דו"חות?

ישראל אייכלר: לא קיבלנו תשובות.

<שלומית אבינח: לא קיבלנו תשובות כמה דו"חות.

<נועה צור: בשנת 2017?

ישראל אייכלר: כן, בשנת 2017.

<נועה צור: עד יולי יש לי 7,000?

<נועה צור: כמה הגעתם?

<נועה צור: הגעתם ל-10,000 דו"חות?

<שלומית אבינח: מה, לא יודעים?

<נועה צור: כרגע הנתונים שלי הם מינואר עד - - -

<ירון רביד: אנחנו צריכים לבדוק את זה.

<נועה צור: אני אגיד לכם, בסך הכל ניתנו כ-82,000 דו"חות.

ישראל אייכלר: ממתי?

<נועה צור: משנת 2012 עד שנת 2017, כאשר רק משנת 2014 ועדת הערר התחילה לפעול.

<שלומית אבינח: אז את מדברת על הדו"חות של סיטיפס, סך הכל דו"חות שניתנו?

<נועה צור: אני אגיד לך, עד היום ניתנו כ-80,000 דוחות.

<שלומית אבינח: בשש שנים שסיטיפס פס - - -

<נועה צור: בשנת 2015, 2016, 2017 – בשלוש השנים האחרונות – עד יולי 2017 הוציאה סיטיפס 55,337 קנסות.

<ירון רביד: מתוך כ-40 מיליון נסיעות בשנה.

ישראל אייכלר: כן, כן.

<ירון רביד: כדאי גם את זה לדעת.

ישראל אייכלר: אז אדרבא.

ישראל אייכלר: בגלל שזה כל כך מעט, חבל שתפסידו את ה - - -

<ירון רביד: מתוך 120 מיליון נסיעות.

<ירון רביד: צריך גם את זה לשים בפרופורציות.

ישראל אייכלר: אז נכון, אבל בגלל שזה כל כך נמוך, חבל שתפסידו את השם הטוב.

<שלומית אבינח: רגע, שנייה רגע.

<שלומית אבינח: כמה הגיעו מתוך ה-55,000 קנסות לוועדת ההשגה?

<נועה צור: אני לא יודעת להגיד לך בחלוקה לשנים.

<שלומית אבינח: אין לכם את הנתונים האלה?

ישראל אייכלר: יש להם.

<שלומית אבינח: אז למה אתם לא מוסרים?

<ירון רביד: אנחנו צריכים לבדוק.

ישראל אייכלר: כי הוא אומר לי מה אני צריך לעשות.

<שלומית אבינח: אנחנו שאלנו.

<ירון רביד: - - - הפקחים.

ישראל אייכלר: אני אגיד לך תיכף מה אני אגיד.

ישראל אייכלר: אתם תביאו למצב שכשתעמדו-.

ישראל אייכלר: אתה יודע מה?

ישראל אייכלר: תן לי לשקול עוד 24 שעות לפני אני אגיד לך.

ישראל אייכלר: אתם הולכים למכרזים נוספים, נכון?

ישראל אייכלר: אז טוב שיהיה לכם שם טוב.

<ירון רביד: ברור.

ישראל אייכלר: כן.

<שלומית אבינח: רגע, למה אין לכם - - -

ישראל אייכלר: כשתלכו למכרז נוסף והציבור יהיה נגדכם, אתם לא תקבלו את המכרז.

<ירון רביד: אבל רק צריך רגע לשים בפרופורציות גם את התלונות של הציבור.

ישראל אייכלר: בסדר, אני מכניס את זה לפרופורציה, אני רוצה לשמוע את התשובות.

<נועה צור: 2,871 עררים הגיעו, אבל לכל השנים.

<שלומית אבינח: 2,871 זה אליכם, זה אחרי ועדת ההשגות.

<נועה צור: זה אחרי ועדת ההשגות.

<שלומית אבינח: אז כמה הגיעו לוועדת ההשגות?

<שלומית אבינח: אין לכם את הנתון הזה.

<שלומית אבינח: מה שהיא אומרת מתוך ה-55,000 – 2,800 הגיעו למשרד התחבורה אחרי ועדת ההשגות.

<שלומית אבינח: כמה הגיעו לוועדת ההשגות?

ישראל אייכלר: לא הרבה.

<שלומית אבינח: אנשים לא יודעים להגיע לוועדת ההשגות.

<נועה צור: זה מתוך 80,000.

<נועה צור: המספר הזה – 2,871 – רק בשלוש השנים - - -

ישראל אייכלר: מתוך 80,000.

ישראל אייכלר: הווה אומר שרוב הציבור לא משיג.

<שלומית אבינח: לא יודע בכלל להגיע לוועדת ההשגות.

<נועה צור: לא, זה לא נכון שהוא לא יודע להגיע לוועדת ההשגות.

ישראל אייכלר: הוא לא משיג.

<שלומית אבינח: אז מה הנתון?

<נועה צור: מה שקורה זה שאחרי שמקבלים דרישה לתשלום מוגדל, יש להם 30 יום להגיש השגה לוועדת ההשגות.

<שלומית אבינח: נכון, ואם הם לא עושים את זה, אז זה מוכפל.

<נועה צור: רגע, שנייה.

<ירון רביד: לא, ממש לא.

<ירון רביד: זה לא מוכפל.

<ירון רביד: זה לא קופץ.

<נועה צור: רשום להם את זה בדרישה, שיש להם אפשרות להשגה ואת הפרטים של ההשגה.

<נועה צור: אחרי זה זה מגיע לוועדה פנימית שלהם.

<נועה צור: יש להם 30 יום או 45 יום לקבל החלטה.

<נועה צור: אחרי 45 יום מקבלים את ההחלטה.

<נועה צור: אם הם לא מקבלים את ההשגה, הם - - - את הפרטים לוועדת הערר.

<נועה צור: כלומר כל מי שמקבל - - -

<שלומית אבינח: מה, אוטומטית?

<נועה צור: אוטומטית - - -

<שלומית אבינח: סיטיפס מעבירים?

<נועה צור: מעבירים במחובר למכתב.

<שלומית אבינח: אז מי שנדחה בוועדת ההשגות - - -

<עוזיאל ותיק: יש מכתב תשובה בדואר רשום - - - לוועדת הערר.

<נועה צור: עם פרטים של ועדת הערר.

<שלומית אבינח: אבל האזרח צריך לפנות, לא סיטיפס.

<ירון רביד: כן, ודאי שהאזרח.

<ירון רביד: ברור.

<שלומית אבינח: לא, כי אתם אומרים הם מעבירים אוטומטית לוועדת הערר.

<שלומית אבינח: האזרח צריך לפנות.

ישראל אייכלר: טוב, אני מסיים את הישיבה.

ישראל אייכלר: תרשו לי לסכם את הישיבה.

<אליהו יצחק: יש לי רק שאלה אחת, למה אין פקחים מגבעת התחמושת עד פסגת זאב?

<אליהו יצחק: אני לא רציתי לדבר על זה - - -

ישראל אייכלר: לא כדאי, כי אתה צריך להוכיח את זה וזה אשמה - - -

<אליהו יצחק: אוקיי, כיוון שהדובר דיבר - - -

<שלומית אבינח: נתונים.

ישראל אייכלר: אין לי נתונים לבדוק את זה.

<אליהו יצחק: אני פה ואני אומר לך.

<אליהו יצחק: בסדר, אין נתונים, אין לי בעיה לכתוב את הכל ולמסור לך.

<אליהו יצחק: או שאני אצלם את זה מהיום.

<אליהו יצחק: אני רוצה לדעת למה אם בני דודינו נכנסים מדלת אחת - - -

<שלומית אבינח: אליהו, אנחנו בסיכום.

ישראל אייכלר: אליהו, אנחנו לפני סיכום.

<אליהו יצחק: טוב.

ישראל אייכלר: היה פה מספיק מתח, לא צריך להוסיף עוד דברים.

ישראל אייכלר: הוועדה מבקשת שכל פניה שהוועדה לפניות הציבור פונה לסיטיפס, שזה ייחשב ככל אזרח שמגיש פנייה ויתייחסו אליה כאל השגה ויענו לנו תשובות מיידיות.

ישראל אייכלר: דבר שני, אנחנו מבקשים להחשיב את מועד המענה של סיטיפס כתחילת ספירת 30 הימים.

<שלומית אבינח: לזה הם הסכימו.

ישראל אייכלר: זו בקשה שנייה.

ישראל אייכלר: אגב, לא שמענו שום תשובה מהם שהם מסכימים לזה.

ישראל אייכלר: אנחנו נצטרך לבקש - - -

<שלומית אבינח: אתם מסכימים לזה לצורך הפרוטוקול?

<ירון רביד: יש תקנות לעניין הגשת השגה.

<ירון רביד: צריך לבחון את הנושא הזה גם מבחינה חוקית.

ישראל אייכלר: תבחנו את זה ותגידו לנו תשובות בכתב.

ישראל אייכלר: תענו לנו בכתב.

ישראל אייכלר: כל פנייה שיש בה הליך של הוצאה לפועל, הוועדה מבקשת את הקפאת התהליך מאז שאנחנו פונים עד לבירור של הוועדה לפניות הציבור שלכם, או של ההנהלה שלכם.

<ירון רביד: זה מקובל.

ישראל אייכלר: דבר רביעי, כל פנייה שלנו תועבר למנהלת אגף הפעלה ורישוי רכבות, לפיקוח ומעקב אחר הטיפול.

<שלומית אבינח: תתכונני.

ישראל אייכלר: כן.

ישראל אייכלר: אני מבקש שלא יהיו הרבה.

<נועה צור: צריך התייחסות שלי להכל?

ישראל אייכלר: לא, לא התייחסות, למעקב שלכם.

ישראל אייכלר: אנחנו רוצים שמשרד התחבורה יהיה מעורב בזה, כי בכל זאת זה גורם אזרחי, מסחרי שקונס אנשים.

ישראל אייכלר: אתם צריכים לפקח על זה.

<נועה צור: אני אגיד משהו בעניין הזה.

ישראל אייכלר: לא, אנחנו מסכמים.

ישראל אייכלר: לגבי שינוי חקיקה, הוועדה מתכוונת להכין חקיקה בסיוע הייעוץ המשפטי ובתיאום עם חברת ההפעלה לסגירת פרצות, להבדיל בין נוסע ששילם ברב קו ו/או בחופשי חודשים – שישלם על הנסיעה אבל לא תיקף, שלא יקבל קנס של 180 שקלים כאילו הוא עבריין שלא שילם, אלא כפל תשלום על זה שהוא לא תיקף; ושיהיה הבדל ברור בין אדם שלא שילם, שהוא צריך לשלם קנס, לבין אדם ששילם, רק לא תיקף, שצריכה להיות הרתעה, אבל לא ברמה כל כך מוגזמת של מקסימום כפל תשלום.

ישראל אייכלר: אנחנו חושבים אולי מקסימום עד 20 שקלים.

ישראל אייכלר: אנחנו מציעים כהצעה, לא דורשים, לשלוח דו"חות הביתה ולא להיכנס לעימותים בקרון.

ישראל אייכלר: זאת אומרת במקרה שאתם רואים שיש בעיה עם אדם, אתם יכולים לשלוח הביתה, יש לכם סמכות חוקית כמו כל קונסי תנועה או חנייה.

<חובב הרוש: זה מתבצע בדואר רשום, על פי התקנות.

ישראל אייכלר: כן, אני מדבר לחסוך את העימות.

<שלומית אבינח: את הדו"ח הראשוני.

ישראל אייכלר: אלה הנקודות.

ישראל אייכלר: עוד בקשה אחת, אנחנו רוצים את כל הנתונים של ועדת ההשגות, כמה דו"חות ניתנו בשנת 2017 וכמה בוטלו.

ישראל אייכלר: מלבד אלה שקיבלנו ממשרד התחבורה.

ישראל אייכלר: השאלה האחרונה, אנחנו רוצים תשובה איך מוציאים הוצאה לפועל על קטינים, האם יש אפשרות כזאת או לא.

ישראל אייכלר: תענו לנו בכתב, כי קיבלנו פניות של קטינים שהוציאו להם הוצאה לפועל.

ישראל אייכלר: זה הסיכום שלנו.

ישראל אייכלר: אני רוצה להודות לכם שהייתם איתנו ונקווה שהכל יהיה בסדר ונמנע את המתחים בתוך הרכבת.

ישראל אייכלר: תודה רבה.